Мордовиянь книгань издательствась МОРДКИЗ - государствань предприятия Мордовияса - Россиянь региононь издательстватнень эзда фкя инь оцюсь. Панчфоль 1932 кизонь 19-це апрельста. Эста лемоцоль - ""Мордовиянь государственнай издательствакс, Мордгиз"". Сон нолясь литература мокшень и эрзянь кяльса. 1963-це кизоста сявомок лемоц арась - Мордкиз. Коллективсь ноляй школатненди учебникт, художественнай, краень содамань наукань книгат, лия изданият рузонь, мокшень и эрзянь кяльса. Мордкизонь панжемстонза васенце кизонькиге нолдась 54 лемонь книга. Войнада ингольдень пинть издательствась лама тись респукбликаса кялень норматнень ладямаса. Мордовиянь писательхне эсь тяштьфсост няфнезь полафткснень, конат мольсть странаса и республикаса. 1940-це кизоня лиссь лама томонь ""Мордовия АССР-ть историянц коряс докуметтне и материалхне "" васенце книгась. Издательствась нолясь книгат войнань пингтьке. Мекольдень кизотнень нолдафольхть : ""Мордовскяй народть устно-поэтическяй творчествац"" ""Мордовскяй романць"" (рузонь кяльса) ""Мордовскяй библиотекась"" (мокшень и эрзянь кяльса) ""Мордовиянь ошне и велетне"" ""Твой милый образ незабвенный"" ""Русская старина"" лиссендихть книгат шачема масторть историянц колга, мокшень и эрзянь кяльса валкст, учебникт.